《送程给事知越州》
宋代·林希

政事纵横绝世才，文章侍从冠邹枚。南州节制金城固，东省深严琐闼开。

笑别道山探禹穴，暂辞玉案下蓬莱。贺家湖上中秋月，遥听新诗落酒杯。

作者简介：（约1035—约1101）宋福州福清人，字子中，号醒老。林概子。仁宗嘉祐二年进士。神宗熙宁中，同知太常礼院，遣使高丽，惧而辞行，责监杭州楼店务。哲宗亲政，为中书舍人，修《神宗实录》。时尽黜元祐群臣，密预其议，起草贬斥司马光等数十人诏令。绍圣四年，擢同知枢密院事，次年罢知毫州，徙太原府。徽宗立，移大名府等地。卒谥文节。有《两朝宝训》。